ສະຫະພາບຢູໂຣບຊ່ອຍເຫຼືອ ຜູ້ປະສົບໄພລົມພາຍຸ
ສະຫະພາບຢູໂຣບ ໃຫ້ຄຳໝັ້ນສັນຍາ ທີ່ຈະຊ່ອຍເຫຼືອບັນເທົາທຸກ ຜູ້ປະສົບໄພລົມພາຍຸ ໃນມຽນມາ ຫວຽດນາມ ແລະຟີລິບປິນ
ສະຫະພາບຢູໂຣບກ່າວວ່າ ຕົນໄດ້ອະນຸມັດເງິນເກືອບ 4 ລ້ານໂດລາໃນການບັນເທົາທຸກທາງດ້ານມະນຸດສະທຳແກ່ ມຽນມາ ເພື່ອນຳໄປຊ່ອຍປະຊາຊົນຈຳນວນ 250,000 ຄົນ ທີ່ໄດ້ປະສົບໄພຈາກລົມພາຍຸ Giri ໃນການປະກາດທີ່ປະເທດໄທໃນວັນອັງຄານມື້ນີ້ ສະຫະ ພາບຢູໂຣບເວົ້າວ່າ ໄດ້ມີການອະນຸມັດອີກ 5 ລ້ານໂດລາ ເພື່ອນຳໄປຊ່ອຍພວກເຄາະຮ້າຍຈາກລົມພາຍຸຢູ່ໃນຫວຽດ ນາມ ແລະຟີລິບປິນ ເມື່ອໄວໆມານີ້ ທູດພິເສດຂອງສະຫະພາບຢູໂຣບທ່ານ David Lipman ກ່າວວ່າ ການຊ່ອຍເຫຼືອເຫຼົ່ານີ້ ແມ່ນສະແດງໃຫ້ເຫັນ ເຖິງຄວາມໝາຍໝັ້ນຂອງຢູໂຣບຕໍ່ ການໃຫ້ຄວາມຊ່ອຍເຫຼືອຕໍ່ພວກທີ່ອ່ອນແອແລະຂາດເຂີນທີ່ສຸດໃນມຽນມາ ໂດຍສະເພາະ ໃນເວລາທີ່ພວກເຂົາເຈົ້າ ປະສົບກັບໄພພິບັດທຳມະຊາດ ລົມພາຍຸ Giri ໄດ້ພັດຖະຫຼົ່ມມຽນມາ ໃນວັນທີ 22 ຕຸລາຜ່ານມາ ໃນຄວາມແຮງຂອງລົມ ພາຍຸໄຊໂຄລນປະເພດ 4 ທີ່ໄດ້ສ້າງຄວາມເສຍຫາຍໃຫ້ແກ່ 4 ເມືອງທີ່ຢູ່ໃນທາງຜ່ານຂອງ ລົມພາຍຸຫົວນີ້ ພາຍຸດັ່ງກ່າວ ໄດ້ພາໃຫ້ເກີດຝົນຕົກໜັກ ໃນບໍລິເວນສ່ວນໃຫຍ່ຂອງລັດ Rakhine ໂດຍມີຟອງທະເລຂະໜາດໃຫຍ່ຊັດເຂົ້າກະທົບແຄມຝັ່ງສົ່ງຜົນໃຫ້ເກີດນໍ້າຖ້ວມ ຢ່າງໃຫຍ່